Sessió formativa "Perspectiva de gènere a les entitats juvenils"\nDes del CRAJ, conjuntament amb el Consell de la Joventut de Barcelona (CJB), us proposem una sessió formativa per tal de parlar de la perspectiva de gènere a les entitats juvenils i els projectes i activitats que realitzen!\nSerà el proper 20 de desembre a l'Espai Jove la Fontana a les 18.30h!\nRecordeu que cal inscripció prèvia, tot i que és una formació gratuïta les places són gratuïtes!\nPer més informació podeu trucar al 93 265 52 17 o bé escriure a craj@crajbcn.cat.\nMembre de: *\nCol.lectiu de joves\nSom de Barcelona ciutat, de quin districte? *\nNom i Cognoms persona que participa (una persona per inscripció) *\nHeu participat anteriorment a alguna formació del CRAJ? *\nQuè esperes d'aquesta sessió? *\nTens coneixements previs en la matèria?\nEn quins temes t'agradaria aprofundir? *\nFormula dues preguntes que voldries que es resolguessin al llarg de la sessió *\nVols rebre el butlletí electrònic .Info per estar al dia de tot el què fem i oferim?\nSí, i seguidament incloc el meu correu electrònic\nNo, gràcies, ja el rebo o no m'interessa.\nEl meu correu o el de la meva associació és:\nNecessites el servei d'interpretació de llengua de signes?\nNecessites servei de lecto-escriptura?\nPROTECCIÓ DE DADES DE CARÀCTER PERSONAL: En compliment de la Llei Orgànica 15/1999, de 13 de desembre, de Protecció de Dades de Caràcter Personal, l'informem del següent: Les dades de caràcter personal que voluntàriament es reflecteixin en aquest formulari formaran part d'un fitxer automatitzat de dades titularitat del CONSELL DE LA JOVENTUT DE BARCELONA, amb seu a l’Espai Jove La Fontana, carrer Gran de Gràcia, 190-192, Barcelona. La finalitat d’aquest fitxer és facilitar la gestió dels serveis i activitats que s’ofereixen des de l’entitat amb l’objectiu de respondre a les necessitats del jovent de Barcelona. D’acord amb els convenis de gestió cívica dels diferents serveis entre el Consell de la Joventut de Barcelona i l’Ajuntament de Barcelona, aquests drets podran ser cedits total o parcialment a l’Ajuntament de Barcelona, amb el mateix objectiu d’activitat que regula el conveni de gestió. En tot cas, se m’ha informat que puc exercir els drets d'accés, rectificació, cancel·lació i oposició, respecte de la informació facilitada, dirigint-me per escrit a: cjb@cjb.cat\nDRETS D’IMATGE: Autoritzo el meu consentiment per a l’enregistrament i ús de la meva imatge i/o veu (Llei 1/1982, de 5 de maig, sobre el dret a l’honor, a la intimitat personal i familiar i a la pròpia imatge) per ser difosa en les pàgines web, les xarxes socials, filmacions destinades a difusió pública sense ànim de lucre, i fotografies per a revistes o publicacions del CJB i tots els serveis que gestiona: Centre de Recursos per a les Associacions Juvenils de Barcelona, Espai Jove La Fontana i Punt d’Informació Juvenil de Gràcia. D’acord amb els convenis de gestió cívica dels diferents serveis entre el Consell de la Joventut de Barcelona i l’Ajuntament de Barcelona, aquests drets podran ser cedits total o parcialment a l’Ajuntament de Barcelona, amb el mateix objectiu d’activitat que regula el conveni de gestió. En tot cas, se m’ha informat que puc exercir els drets d'accés, rectificació, cancel·lació i oposició, respecte de la informació facilitada, dirigint-me per escrit a: Consell de la Joventut de Barcelona, C/ Gran de Gràcia 192 08012 Barcelona cjb@cjb.cat\nThis form was created inside of CRAJ. Report Abuse - Terms of Service - Additional Terms


La Comunitat Digital: una mirada feminista i social a la tecnologia de Pam a Pam - XES\nLa Comunitat Digital: una mirada feminista i social a la tecnologia de Pam a Pam\n1 de juliol de 2019 /en General, Pam a Pam\nAquest curs a Pam a Pam hem entomat el repte d’apropar-nos al software lliure i fer-ho, a més, amb perspectiva de gènere i estem molt contentes del resultat! Hem estat fent un total de 10 sessions de 4 hores cadascuna entre febrer i juny on ens hem format sobre eines i llenguatges de programació web i tecnopolítica. El passat dijous 20 vam fer la última sessió on ens vam parar a mirar enrere i veure tot el que hem après i com hem crescut com a comunitat i a pensar conjuntament com volem continuar.\nEstem molt contentes que aquesta primera meitat d’any la Comunitat Digital de Pam a Pam hagi esdevingut un espai d’aprenentatge per a desenes de persones alhora que ens ha fet obrir i sistematitzar el codi de la plataforma digital del projecte i hem millorat col·laborativament moltes de les seves parts. A finals del curs passat, des de la Comissió TIC de Pam a Pam vam decidir que iniciaríem un seguit de formacions sobre programació web i java per poder apoderar-nos en la gestió de la nostra plataforma i fer que aquesta fos, com el projecte, col·laborativa. Vam decidir obrir aquest procès formatiu a altres persones que es volguessin apropar al projecte des d’aquesta vessant, especialment a dones que tinguessin interès en apropar-se a la programació. Ara un cop finalitzada i mirant enrere, podem dir que ha estat tot un èxit!\nEn primer lloc ja tenim el codi publicat en obert i sota llicència lliure, AGPL, a la plataforma Gitlab on tenim un compte de Pam a Pam en el que es poden trobar tant el codi del frontend (entorn visible del projecte) com el del backoffice (Àrea de gestió) de Pam a Pam i les corresponents issues (incidències) pendents de resoldre. A més en aquest temps hem pogut desenvolupar, sistematitzar i fer públiques diverses eines per tal de que aquelles persones que volen contribuir al projecte puguin fer-ho fàcilment. Això inclou: sistematització del protocol per contribuir al codi, entorns de treball en local per al frontend i el backoffice, entorn de proves per a que la comunitat pugui testejar millores abans de fer-les públiques documentació sobre el disseny de la web, l’ús d’eines de programació (com el git, l’Eclipse, varis llenguatges: java, css, html, php, …). Tot aquest material permet, a més de fer possible la contribució de noves persones al nostre codi, que aquest sigui fàcilment replicable per part d’altres projectes que necessitin una plataforma semblant, com per exemple el projecte de mapatge de l’ESS en construcció a País Valencià Tornallom.\nAmb totes aquestes eines i treballant plegades, en un total de 10 sessions entre el febrer i el juny, la comunitat de Pam a Pam ha aconseguit resoldre 29 incidències al frontend i 9 al backoffice. Entre d’altres ara comptem amb la nova pàgina d’Agenda, on podeu consultar les properes activitats de Pam a Pam, i Diagnòstics i hem millorat força errors a la pàgina d’inici i a les fitxes de les iniciatives.\nPerò l’èxit de veritat ha estat el poder crear pràcticament des de zero una comunitat diversa en el nivell de coneixement tècnic que ha estat capaç, col·laborativament, de fer totes aquestes contribucions mentre aprenia dels formadors i de les pròpies integrants. Ens sembla especialment rellevant el biaix de gènere, que ha tingut el projecte: de les 39 persones que han participat en alguna de les 10 sessions, el 70% han estat dones! Això en un àmbit com la programació no és baladí i respon a una crida molt enfocada i cuidada per a animar a les dones, inclús aquelles que no tenien un ampli bagatge amb la tecnologia, a apropar-se. Basar l’aprenentatge en la contribució a un projecte viu i ja existent facilita també que s’hi pugui apropar gent amb diversos nivells ja que no hi ha un objectiu homogeni, uns coneixements, que han de ser assolits per totes les integrants del grup: en una comunitat digital, qualsevol aportació en qualsevol àmbit: disseny web, html i php, java, documentació del codi, sistematització del repositori… és benvinguda i valorada i, d’aquesta manera les persones senten que són útils a la comunitat mentre aprenen treballant plegades amb altres companyes que dominen altres àmbits.\nDe cara al proper curs hem decidit espaiar la freqüència de trobades a un cop al mes (el tercer dijous de cada mes) però mantenir el format de 4 hores, de 16 a 20 h, per tenir temps de poder tirar endavant noves millores a la web en l’espai de trobada. La comunitat segueix oberta a noves participants així que si ets programadora i t’agradaria contribuir en un projecte social o tens ganes d’apropar-te a la tecnologia i no saps quin podria ser el teu espai, suma-t’hi! A la pàgina de la Comunitat Digital trobaràs tota la informació per fer-ho, t’hi esperem!\nTambé voldríem invitar a altres processos participatius a que repliquessin l’experiència tant de socialitzar la gestió de les seves plataformes digitals com de reforçar aquest enfoc de gènere que s’ha demostrat tot un èxit per tal de fer que dones amb diferents bagatges tecnològics s’animin a apropar-se a la programació web alhora que millorem les plataformes dels projectes de l’economia solidària! A més, també us podeu sumar a la campanya Socialissues.tech; des de Pam a Pam ja ho hem fet! Socialissues.tech és una plataforma per sumar esforços en projectes de software Open Source i entitats de l’Economia Social i Solidària amb la finalitat de dinamitzar diverses comunitats Open Source i atreure persones desenvolupadores a aquest tipus de projectes amb impacte social. Estem acabant de sistematitzar totes les sessions i aprenentatges fets en el procès. Si ets un projecte d’economia solidària i voldries crear una comunitat digital, pots contactar amb Pam a Pam per a que et compartim el procès!\nDes de Pam a Pam defensem que l’economia solidària ha d’estar atravessada per una mirada feminista i ha de confluir amb els principis del programari lliure i seguirem treballant per a que la nostra comunitat digital sigui un espai on puguem defensar aquests principis!\nhttps://xes.cat/wp-content/uploads/2019/07/PaP_CD_group2_purple_rescaled.jpg 1995 3000 adminriceup https://xes.cat/wp-content/uploads/2017/05/logotip-xes.png adminriceup2019-07-01 13:36:212019-07-01 13:36:21La Comunitat Digital: una mirada feminista i social a la tecnologia de Pam a Pam\nEconomia solidària i agroecologia: sembrant transformació\nFormació per a noves activistes de Pam a Pam el novembre\nEns ajudes a fer més fàcil la migració al programari lliure a l’ESS?\nVetllem per la qualitat democràtica a les nostres organitzacions\nRuta de comerç just i formació per a noves activistes de Pam a Pam\nÉs el moment d’accelerar la transició a sistemes alimentaris locals i sostenibles\nL’economia solidària i els deures pendents de les eines digitals\nDescobrim i fem visibles les economies comunitàries\nFESS rural: el nou Festival de l’Economia Social i Solidària rural Comencem el procés del protocol d’assetjaments


Lluna creixent al sud. - Edicions Saragossa\nInici / Ritmes / Lluna creixent al sud.\nL’autora ofereix les percepcions, les emocions i els sentiments que neixen de la contemplació reflexiva del seu entorn, el proper i el llunyà. El mar i els blocs de pisos, els paraigües i la lluna, els clàssics grecs i els vianants de cada dia. Amb un llenguatge poètic narratiu ho deixa tot a l’abast del lector i el fa participar del seu gaudi: tenim sensació d’insignificança davant de tanta meravella.\nAmb la mirada enfora convida a despertar els sentits amb imatges del seu viatge a Grècia. Escolta el vent a Mont Parnàs, contempla com les muntanyes es banyen en el mar i gaudeix amb els colors i les olors de pins i oliveres, baladres i llorers.\nAmb la mirada endins ens parla dels petits moments que construeixen la vida d’una persona, mentre tinguem la sort de la pau.\nAmb la mirada trista contempla el dolor de la guerra: el mateix horror amaga la realitat insuportable de l’horror / per això tinc vergonya de no saber què fer.\nTot plegat va amb ella i acompanya el lector, mentre un mirall de botiga antiga retorna la imatge.\nquantitat de Lluna creixent al sud.


Òscar Camps i l'Open Arms faran el salt a la gran pantalla amb la pel·lícula 'Mediterráneo'\nPublicat 04/09/2020 15:51CET\nLa pel·lícula 'Mediterráneo', que s'ha començat a rodar a Grècia aquest divendres, narrarà la història de l'activista Òscar Camps i l'ONG Open Arms a càrrec del director Marcel Barrena i els actors Eduard Fernández, Dani Rovira, Anna Castillo, Sergi López i Àlex Monner.\nEl film està produït per Lastor Media, Fasten Films, Arcadia, Cados Producciones i Heretic, compta amb la participació de RTVE, Movistar i TVC, i arribarà als cinemes el 2021 a través de DeAPlaneta, segons ha informat la producció en un comunicat.\nEduard Fernández interpretarà Òscar Camps i Dani Rovira Gerard Canals en el viatge que tots dos van fer a Lesbos (Grècia) el 2015 després de veure la famosa fotografia del nen sirià Aylan, mort a la platja.\nUn viatge que va marcar l'inici de la creació d'Open Arms i la seva feina en el rescat de migrants al mar Mediterrani.\nEl director Marcel Barrena ('100 metros' i 'Món petit') ha assegurat que ha invertit quatre anys en el procés de preparació, documentació i investigació previs al rodatge.\nL'enregistrament durarà vuit setmanes a Atenes, Lesbos i Barcelona amb un guió --elaborat per Danielle Schielf-- que es va fer mà a mà amb Open Arms.\nBarrena ha destacat que es tracta d'una pel·lícula que vol explicar una història real en "unes platges on aquesta realitat --la dels migrants-- es produeix cada dia.


Els Visas: FENT MEMÒRIA (TIERRA DE NADIE)\nFENT MEMÒRIA (TIERRA DE NADIE)\nFa dos mesos amb el Josep Sánchez varem fer una combinació de vies on vaig gaudir d’una escalada complerta, per tant no és d’estranyar que li proposes anar-hi amb en Josep (VISA) ja que és un enamorat de les plaques de Vilanova de Meia.\nAquest dimecres, com tots aquests dies d’hivern hi ha inversió tèrmica i la boira és la que domina tot el paisatge de Catalunya, de fet venint de Barcelona sembla que ens estiguem endinsant a la boca del llop, cada vegada més i més fosc. La boira ens acompanya fins l’entrada del poble de Vilanova de Meia.\nEncara que tot és humit i tètric sabem que a la paret i lluirà un bon sol, per tant sense preocupar-nos anem al bar Cirera per esmorzar i donar temps a la boira per escampar.\nCom que no volem caminar gaire agafem l’itinerari d’aproximació a la via, més curt i anem pels prats que queden sota de la roca Alta. El prat on aparquem queda just per sota de la canal de baixada i no ens caldrà travessar tota la paret per retornar al cotxe.\nDel cotxe al peu de via hi ha uns 20 minuts encara que el camí és una mica perdedor per que no el coneixem.\nEl problema de escollir les tirades nosaltres el tenim resolt de sempre, al Josep li agrada sempre començar la via, sigui la dificultat que sigui. Hi ha vegades que li toquen les tirades difícils i n’hi ha d’altres que em toquen a mi. Avui tan li dona, n’hi ha per tots dos de tirades difícils !!.\nLa primera tirada és la més suau, 20 metres de quart grau superior per començar a entrar en calor\nLa segona ja comença a posar les coses difícils, una tirada de 30 metres amb una dificultat de 6a, hi ha algun pas amb les assegurances una mica allunyades però es deixa fer be.\nLa tercera és la tirada més difícil de la via, fa dos mesos vaig patir força per superar-la, però avui em costa una mica menys tot i així exigeix molta concentració i descarreguem un munt d’adrenalina\nA partir d’aci tot és nou, en la darrera vegada que varem venir ens desviarem a la sueños de quinfer per fer el tram superior que presenta molt millor roca que no la que ens ve a sobre ara. La tirada quarta té una dificultat de 6a però els braços comencen a notar l’esforç i costa cada vegada més superar les petites panxetes que presenta, en conjunt una tirada de 25 metres i una dificultat de 6a.\nLa cinquena tirada torna a ser forta, comença suau però a mitja tirada hi ha un desplom que concentra tota la dificultat del llarg, total 35 metres amb una dificultat de 6b.\nLa sisena i última tirada no és res amb comparació amb els llargs anteriors, un tram de 35 metres , la roca no gaire bona i una dificultat de cinquè superior.\nUna vegada al cim el vent ens recorda que estem a ple hivern i sense entretenir-nos gaire marxem cap a la canal per fugir d’una aire gelat.\nPublicado por Els Visas en dissabte, de març 21, 2020


Super Pedalaires | petits nòmades\nAls Robots Pedalaires els costa agafar el ritme. S’aturen sovint: a fer fotos, menjar un gelat, collir mores, unes ostres d’Arcachon, descansar, collir floretes, pintar, surfejar damunt les onades d’escuma blanca…\nEls primers s’empassen els quilòmetres com si fossin llaminadures… tant, que passen de llarg la Dune du Pilat, la més alta d’Europa, i es perden una de les millors postes de sol sobre l’oceà, les estades als campings naturistes i els tobogans circulars.\nPerò els Robots cada dia estan més Pedalaires i com qui no vol la cosa, avancen riatllers guanyant velocitat i resistència per damunt la catifa de pinassa, mentre els SuperBassals es van desinflant mica a mica sense adonarse’n.\nEl dia en què es retalla a l’horitzó la silueta inconfusible dels Pirineus, es retroben enmig de la gentada al passeig de Capbreton i es fonen abraçats en un sol equip. Els Super Pedalaires decideixen tornar junts cap a casa, compartint el millor de cadascun.\nDune du Pilat, sota la Bahia d’Arcachon\nnosaltres també volem una tenda!\ndia de mercat i platja\n“siesta” al llac Cazaux\nLa major part del recorregut transcorre dins una pineda, d’on s’agraeix especialment l’ombra. Relleu plà amb poques ondulacions. Carril bici asfaltat en la seva totalitat. Molt ben senyalitzat.\nMolt turístic! Gran varietat de càmpings molt ben equipats (la majoria amb piscines i activitats vàries). Cost mig 40€ (1 tenda+2adults+2nens> 5anys)\nGuia recomanada: La Cote Atlantique a Velo, Editorial Chamina\nDistància total recorreguda: 385km Mínima: 12km Màxima: 66km\nL'entrada va ser publicada el Vélodysée i etiquetada cicloturisme, famílies en ruta, nens per petitsnomades. Guarda l'enllaç permanent.\nUn pensament sobre “Super Pedalaires”\nbet capdevila el Agost 22, 2015 a les 18:12 va dir:\nHi haurem d’anar amb el Pau!\nRespon a bet capdevila Cancel·la la resposta


On fil s’acaba – Esborrall\nMoraldi: Cometas negras\nDe canya, paper i bri, era nau\nalegre, afligida, presa, lliure,\ndels meus somnis. Flamígera\nseda diamantina, llambregada\na l’espai, engravada a desfilada\ncal·ligràfica. Terbolí descontrolat\ndomat pel vent, que solcà l’aire\nfins que estira-i-arronsa l’encimà,\nsobre teulada, convertida en gavina\nvoladora, xerric lliure, entre zenit\nPublicat el 2 Abril 2016 10 Abril 2016 Publicat a Mirada, Poemes\n8 respostes a “On fil s’acaba”\n3 Abril 2016 a les 12:11 pm\nespero que on el fil s’acaba en comenci un altre per tal de tornar a enlairar-se\n9 Abril 2016 a les 11:15 pm\nSempre n’hi ha un, de fil, que ens arronsa i ens torna a alliberar. Trobo que una de les metàfores dels estels és la d’estimar lliurement. Pots volar lluny, però hi ha un fil meravellós que t’indica el camí de tornada.\n3 Abril 2016 a les 5:28 pm\nOn el fil s’acaba, hi ha una mà… que pot fer moltes coses.\nA l’altre cap del fil hi ha l’estel, volant amb el vent.\nEls dos extrems del fil són els punts més interessants.\n9 Abril 2016 a les 11:16 pm\nTerra i cel en perfecte equilibri.\nUn t’estimo, preciosa!\n4 Abril 2016 a les 10:26 am\nUn poema molt bonic, les paraules saltironegen mogudes per aquest vent que ens dóna la vida. Aquest fil que aparentment s’acaba\n9 Abril 2016 a les 11:18 pm\nGràcies pel teu bri i el brocat que m’ajudes a teixir!!!\n4 Abril 2016 a les 11:04 am\nHe vist voleiar l’estel. Amb els ulls tancats.\n9 Abril 2016 a les 11:19 pm\nUala, Xavier!!! Si he aconseguit el que dius, és el millor que em podia passar.


Diverses actuacions adreçades al Consum responsable – El NAS de Cardedeu\nDiverses actuacions adreçades al Consum responsable\nPosted By: El Nas de Cardedeu abril 10, 2019\nDues xerrades i l’activitat Fora Estocs van marcar la setmana —\nAmb motiu del Dia Mundial de les Persones Consumidores i el Consum Responsable, que se celebra el 15 de març, des del servei local de consum s’han programat diverses activitats de sensibilització.\nAixí dimarts 12 de març, es va fer una xerrada sobre els al·lèrgens, en el mercat Municipal a càrrec de Rafael Luna, tècnic de Consum de la Diputació destinada principalment al comerç d’alimentació, bars i restaurants.\nVa ser a càrrec de Rafael Luna, tècnic de Consum de la Diputació de Barcelona.\nDimecres 13, a les 3 de la tarda, una xerrada sobre la normativa de consum que tots els establiments comercials han de complir. Es va fer en el Museu, i el diumenge 17 la Fora Estocs a la Tèxtil Rase.\nBe the first to comment on "Diverses actuacions adreçades al Consum responsable"


El servei de bus urbà de Berga serà gratuït a partir de dilluns - Regió7 :: El Diari de la Catalunya Central\nL'objectiu de la iniciativa és reduir la interacció entre xofers i viatgers pel coronavirus\nredacció | berga 05.04.2020 | 18:21\nUn bus urbà a la ciutat. AJ BERGA\nUn bus urbà a la ciutat.\nEl bus urbà de Berga serà gratuït a partir del dilluns, 6 d'abril. L'Ajuntament de Berga i l'empresa gestora del servei de transport públic a la ciutat, ALSA, han acordat aplicar la gratuïtat seguint les recomanacions i restriccions dels serveis de transport públic de viatgers amb la finalitat de combatre l'expansió del coronavirus. Aquesta mesura s'aplicarà durant el període de vigència del Reial Decret Llei 10/2020, de 29 de març, que regula el permís retribuït recuperable per a persones treballadores per compte aliè que no prestin serveis essencials.\nLa mesura adoptada pel consistori berguedà està motivada per la necessitat de limitar la interacció entre xofers i viatgers, de manera que els usuaris i usuàries no hauran de passar pel costat del conductor/a per validar l'abonament multiviatge. A més, des del passat 16 de març tampoc es realitza la dispensació de bitllets a l'interior de l'autobús per evitar l'intercanvi de diners en metàl·lic. Una altra de les mesures aplicades ha estat habilitar únicament la porta posterior del vehicle per a l'accés i el descens dels passatgers.\nAquestes accions se sumen a les mesures preventives aplicades amb anterioritat per reduir la mobilitat i la propagació del virus. En concret, el passat 24 de març es va establir la limitació del servei de bus urbà oferint només els trajectes de les línies corresponents a la franja horària matinal i suprimint el servei de la tarda. Amb la reducció del servei, es porten a terme 14 trajectes de dilluns a divendres (de 7:30 a 14h) i es mantenen els 8 trajectes del dissabte (de 9 a 13h). A més, el bus també va incrementar les mesures d'higiene incorporant un dispensador de líquid hidroalcohòlic desinfectant per tal que els usuaris i usuàries puguin fer-ne ús en compliment de les mesures de prevenció establertes per les autoritats sanitàries.


El temps a Palamós: Dimarts 4 d'agost: alguns ruixats al sud de la comarca i temperatura màxima molt semblant\nDimarts 4 d'agost: alguns ruixats al sud de la comarca i temperatura màxima molt semblant\nNúvols i clarianes, el passat dimarts 4 d'agost al migdia. Imatge captada des del Puig del Molí de Vent de Sant Joan.\nEl passat dimarts 4 d'agost es van reproduir alguns ruixats cap a l'extrem sud de la comarca baix-empordanesa.\nLa inestabilitat atmosfèrica que vàrem tenir el dia anterior, encara ens va voler deixar les últimes fuetades durant la matinada, però en aquesta ocasió no s'apreciaren nuclis de tempesta i la pluja fou menys extensa, tot i que de manera molt localitzada va caure algun ruixat gens menyspreable.\nEn aquest sentit, els mapes ens indicaven la presència d'un petit solc d'aire fred en altura (iso de -12 ºC a 500 hPa) i la formació d'una àrea de convergència de vent en superfície a la meitat sud de les Comarques Gironines, entre d'altres qüestions.\nEls ingredients estaven servits per fer crèixer Cumulus congestus, els quals solen aparèixer en aquestes situacions estiuenques emmarcades per una aigua superficial del mar que ja comença a estar força calenta (uns 23 ºC actualment), creant una autèntica càrrega d'energia pels núvols de desenvolupament vertical.\nAixí doncs, les precipitacions afectaren de resquitlló el Baix Empordà i, segons Meteoclimatic i Meteocat, van recollir-se 9,5 mm a Sant Feliu de Guíxols i 4,1 mm a Castell d'Aro.\nA la resta de poblacions de la nostra comarca només van caure quatre gotes inapreciables o ni això, per l'existència de vent sec de tramuntana a prop del sòl i la manca d'altres elements que afavoreixen la convecció.\nPel que fa a l'evolució termomètrica en relació al dia anterior, veiem que la temperatura màxima no va variar pas massa. No obstant això, si mirem la temperatura mínima es constaten alguns canvis un xic més destacables. Sobretot cal tenir en compte que els registres es van donar a darreres hores del dia a la major part de localitats, en lloc de produir-se de matinada o de bon matí, a més, aquests foren més baixos, sobretot terra endins.\nSortida de sol del passat dimarts 4 d'agost des de la cala Rovira (Castell-Platja d'Aro).\nMés dades meteorològiques del passat dimarts 4 d'agost del 2020 a Palamós., temperatura màxima 27,3 ºC (27,6 ºC a La Fosca i 27,5 ºC al Passeig del Mar), mínima 21,7 ºC (21,3 ºC a La Fosca i 21,4 ºC al Passeig del Mar).\nEstat del cel: de matinada cel ennuvolat, alguna roina esporàdica i inapreciable., al matí s'observaren de 2/8 a 4/8 Cu i Sc, a més de 1/8 a 4/8 Ci i Ac., a la tarda van veure's de 1/8 a 4/8 Cu i Sc, a més de 0/8 a 3/8 Ci i Ac.\nVent: fins a les 13:30h hi hagué vent de direcció N, NNO i NO, a 10-15 km/h de mitjana., a partir de llavors vàrem tenir vent del SSO, S i SO, a 10-15 km/h de mitjana., a partir de les 21:00h va bufar vent de direcció O i NO, a 2 km/h de mitjana o hi va haver vent en calma.\nRatxa màxima de vent 50 km/h NNO a La Fosca.\nEstat de la mar amb marejol., mar endins hi havia forta maror o maregassa (onatge sig. de 2,58 metres a les 08:00h davant del cap de Begur, de 2,11 metres a les 12:00h i de 1,41 metres a les 18:00h)., alçada màxima de l'onatge 4,53 metres a les 08:00h\nPressió atmosfèrica màxima 1014 hPa, mínima 1012 hPa. Humitat relativa màxima 77 %, mínima 41 %. (Dades de meteoclimatic.com i Puertos del Estado)\nImatge del radar meteorològic del passat dimarts 4 d'agost a les 02:20h. Veiem precipitacions febles al damunt de Palamós.\nImatge del radar meteorològic del passat dimarts 4 d'agost a les 03:20h. Veiem precipitacions febles al damunt de Palamós.\nNúvols en varis nivells (Ac i Ci) i grans clarianes, el passat dimarts 4 d'agost a primeres hores del matí. Font: http://palamos.cam\nAixí mateix, si analitzem amb detall la temperatura màxima que es va donar al Baix Empordà durant el passat dimarts 4 d'agost, es veu que va tenir comportaments diferents depenent de les estacions que observem, respecte el dia anterior.\nPer exemple, a Monells van tenir una màxima 0,6 ºC més baixa, a La Tallada d'Empordà va pujar 1,8 ºC i a Castell d'Aro no va canviar.\nA Palamós hi va haver una màxima 0,8 ºC inferior.\nEls 31,6 ºC de Sobrestany van ser la màxima més alta de la jornada, per contra, els 26,2 ºC de Sant Feliu de Guíxols foren la màxima més baixa.\nPel que fa a la temperatura mínima, podem comprobar que va experimentar un descens més o menys remarcable a quasi totes les estacions meteorològiques, respecte el dia abans.\nA Monells la mínima va descendir 4,9 ºC, a La Bisbal d'Empordà baixà 3,2 ºC i a Torroella de Montgrí descendí 1,6 ºC.\nA Palamós hi va haver una excepció, amb una mínima 0,6 ºC més alta.\nEls 15,8 ºC de Monells van ser la mínima més baixa de la jornada, per contra, els 21,7 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat dimarts 4 d'agost al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Tallada d'Empordà 31,3 ºC (19,5 ºC)., La Bisbal d'Empordà 30,8 ºC (17,3 ºC)., Torroella de Montgrí 30,2 ºC (19,1 ºC)., Monells 29,5 ºC (15,8 ºC)., Castell d'Aro 29,0 ºC (17,6 ºC).\nMés fotos del passat dimarts 4 d'agost


El Barça no tanca el partit a Valladolid i pateix per resistir a la Lliga (0-1) - Esport3 - TV3 i Catalunya Ràdio\nArturo Vidal ha avançat el Barça una combinació en molt poc espai amb Semedo i Messi, en el primer quart d'hora. El Barça ha tingut ocasions de sobres per sentenciar però el Valladolid ha reviscolat i ha tancat els de Setién al seu camp en diverses fases\nJordi Sunyer 11/07/2020 - 21.27 Actualitzat 11/07/2020 - 21.49\nEl Barça resisteix a la Lliga, però pensant en la Champions, la taula de salvació blaugrana aquesta temporada, ha tornat a deixar sensacions amargues. L'equip de Setién, amb un nou mòdul tàctic, ha dominat a plaer la primera mitja hora de partit, però no ha sabut aprofitar les múltiples ocasions que ha tingut per tenir un duel plàcid. Sergio González ha reaccionat i el Valladolid defensiu de la primera part s'ha transformat en un equip totalment diferent a la segona, tant com per fer patir seriosament el conjunt culer.\nJordi Alba, Leo Messi i Antoine Griezmann en l'escalfament previ al partit (R. García / EFE)\nLa titularitat de Riqui Puig, la tercera en les últimes cinc jornades, i la suplència de Luis Suárez han estat les grans novetats de l'alineació de Quique Setién per guanyar a Zorrilla. I el vallesà ha estat el protagonista de la primera opció blaugrana. Setién ha assegurat la cobertura defensiva incrustant Sergi Roberto entre els dos centrals quan calia, sobretot en la sortida de la pilota; en ocasions, l'esquema del Barça es dibuixava més aviat en un 3-4-1-2. Així, els laterals ocupaven majoritàriament terreny rival. Una incursió de Semedo ha suposat una assistència cap a Riqui Puig, que, arribant des de segona línia, ha rematat massa fluix, a les mans de Masip (5'). Sergio González, mentrestant, ha utilitzat un onze molt defensiu per rebre el Barça. Juguen tres centrals: Kiko Olivas, Javi Sánchez i Joaquín, però finalment, replica el rombe barcelonista, amb un d'ells com a pivot.\nMessi intenta superar el català Rubén Alcaraz en una acció del partit (R. García / EFE)\nAixí, el Barça ha pogut jugar sovint en camp rival, però, a part, ha sabut exercir una efectiva pressió després de la recuperació. I així ha arribat el primer gol del partit, després d'una esfèrica robada per Messi. El de Rosario ha aconseguit traçar, envoltat de rivals, un teva-meva amb Semedo a la frontal, i ha cedit a Arturo Vidal, que a la mitja volta ha batut Masip (15') i ha firmat el seu vuitè gol a la Lliga. Poc després, Griezmann ha desaprofitat una ocasió colossal per tranquil·litzar el partit, després d'una centrada de Semedo que s'han menjat dos defensors locals; el francès, però, ha fet mistos davant de Masip (19'). En l'acció s'ha lesionat Raúl Carnero, i mentre no ha estat a punt el seu relleu (Nacho) i els castellans han jugat amb 10, Semedo ha trobat pista lliure per mirar de batre Masip. El Valladolid no ha rematat fins que no ho ha provat, tímidament, Sergi Guardiola des de la frontal (22'), i tot i que els de Sergio han avançat línies, el 0-2 ha continuat estant molt més pròxim, per exemple, en una assistència de Riqui Puig que Masip ha barrat abans que rematés Griezmann (30').\nLeo Messi felicita Arturo Vidal després del vuitè gol del xilè a la Lliga (Sergio Pérez / Reuters)\nSergio, però, ha esperonat el seu equip en la pausa d'hidratació, i ha tret el seu equip de la cova. El jove Kike Pérez ha donat l'ensurt més gran a Ter Stegen després d'una pilota pentinada cap enrere per Lenglet; el migcampista local ha pogut encarar el porter alemany, però s'ha entrebancat en la rematada (37'); Messi ha replicat amb una acció individual característica, desviada per poc (41').\nAl descans, Luis Suárez ha rellevat un Griezmann avui maldestre i Sergio ha continuat transformant el seu equip amb l'entrada d'Hervías i Enes Ünal. Els locals han sortit amb empenta: el Barça, que podia gaudir de més espais ha tingut la primera opció en un xut càndid de Riqui Puig (49'). Un xut sec d'Enes Ünal (52'), blocat per Ter Stegen, ha suposat el primer intent del Valladolid a la represa.\nKike Pérez perdona el gol de l'empat ensopegant davant de Ter Stegen (R. García / EFE)\nSetién va amonestar els seus homes després del derbi contra l'Espanyol exigint-los ser més conservadors si el partit ho requeria: i el cantàbric ha predicat amb l'exemple substituint Lenglet (amb una groga) i Riqui Puig per donar entrada a Araújo i Rakitic. Dos minuts després (59'), un xut en cursa de Kike Pérez ha acaronat el pal dret de la porteria de Ter Stegen, i pràcticament en l'acció següent, un cop de cap d'Enes Ünal en una falta lateral picada per Hervías ha obligat a l'estirada del porter de Mönchengladbach (60'). El Barça ha perdut el control total del partit que ha exercit a la primera meitat: el seu bloc cada cop era més baix, Messi rebia lluny de les zones de perill i l'atac del Barça era àrid. L'entrada de Júnior Firpo per Busquets (74') ha suposat veure un gest tàctic gairebé inèdit al Barça, doblar laterals: Jordi Alba ha jugat per davant del dominicà.\nAraújo ha disputat l'última mitja hora de partit en substitució de Lenglet (Sergio Pérez / Reuters)\nEls blaugranes, que amb prou feines han aconseguit capejar el temporal, han reclamat dos penals, tots dos amb Javi Sánchez com a protagonista; una acció defensiva sobre Luis Suárez (73') i una agafada sobre Piqué en la lluita per rematar un córner, sense sort davant el tossut Mateu Lahoz (76'). Pur foc d'encenalls: fins al final, la pilota li ha durat estranyament poc a l'equip de Setién, davant un Valladolid convençut de l'empat però poc resolutiu davant de porta. El Barça ha guanyat, però ha tornat a sembrar molts dubtes.\nAtlètic-Leipzig, per un lloc a les semifinals


Debat: Ventura Ametller, escriptor empordanès, Programa, Fira Indilletres, fira del llibre de la Bisbal d'Empordà\nDebat: Ventura Ametller, escriptor empordanès\nData: 03 Juny a les 16:00\nCommemorem els 10 anys de la mort de l’escriptor Ventura Ametller. L’autor de la Summa kaòtica i de la Resta Kaòtica va escriure també poesia, assaig i narrativa.\nHi intervenen Blanca Codina, Marta Puigventós i Adrià Pujol.\nBonaventura Clavaguera (Ventura Ametller) va néixer a Pals l'any 1933, fill d'una família de negociants de bestiar, va estudiar a Figueres, on de seguida va destacar pel seu interès per la lectura i el coneixement, i la seva afició per les ciències naturals. Aquestes dues inquietuds van esser constants en la seva trajectòria professional i personal, i ambdues les va conrear amb èxit al llarg de la seva vida. Va estudiar veterinària a Saragossa i París, i posteriorment va exercir a Pals fins l'any 1967, en què per motius professionals es va establir a Mataró on va treballar de veterinari d’escorxador fins a la seva jubilació.\nEscriptor de versos des de molt jovenet, fou amb el seu admirat Salvador Espriu amb qui s'inicià en la poesia, d’aquesta relació se’n conserva un curiós epistolari i el pseudònim que des de llavors el va acompanyar.\nDiversos llibres publicats de prosa, poesia, filosofia, assaig, articles, distincions i premis diversos, configuren una carrera literària singular que, junt amb moltes obres encara inèdites completen una obra literària de gran riquesa estilística. Cal destacar especialment la novel.la Summa Kaòtica, on l'autor descriu, amb un realisme màgic, impregnat de referents surrealistes, la vida del poble de Pals vista per un nen, en els obscurs anys d'una postguerra recreada en un entorn medieval Publicada al 1986 representa l’obra cabdal del autor que va ser reeditada juntament amb la segona part; Resta Kaòtica, al gener de 2008, pocs mesos abans de la seva mort el dia 18 de juliol del mateix any a Mataró.\nTot i ser un escriptor prolífic, Bonaventura Clavaguera (Ventura Ametller) continua essent encara un gran desconegut, la seva obra; poesia, assaig, novel·la, encara parcialment inèdita configura una gran producció literària, que poc a poc la seva família i amics treballen perquè vegi la llum. En aquets sentit a l’any 2016, coincidint amb el trentè aniversari de la publicació de Summa Kaòtica, la comissió Ventura Ametller i Òmnium cultural Mataró, amb la col·laboració dels ajuntaments de Mataró i de Pals, va programar un seguit d’actes per reivindicar-lo donar-lo a conèixer i iniciar la publicació de la seva obra inèdita.\nMarta Puigventós Pons. Nascuda a Mataró i llicenciada en filologia catalana per la Universitat de Barcelona. Professora de llengua i literatura des del 1992. Correctora de la Resta Kaòtica de Ventura Ametller, amb motiu de la reedició de la Summa Kaòtica i de la publicació per primera vegada de la Resta. L’any 2016, juntament amb el poeta Joan Carles González-Pujalte, va participar en la tria de poemes de Ventura Ametller que més tard veurien la llum en l’Antologia d’emergència publicadaper Adia edicions.\nAdrià Pujol Cruells (Begur, 1974) és antropòleg i escriptor. Actualment s’encarrega de la museografia del Museu d'Etnologia de Barcelona, tasca que compagina amb la docència. Escriu en diversos mitjans i ha traduït obres de Claude Lévi‐Strauss, Louis Calaferte i Georges Perec. D’aquest últim ha traduït per a L’Avenç (2017) la novel·la La disparition, amb el títol de L’Eclipsi, el monument lingüístic amb la trava de no usar la lletra A en les més de 70.000 paraules del text. Del 2017 és també La carpeta és blava (laBreu, 2017). El 2016 va ser l’escriptor convidat a L’Avenç amb els seus relats mensuals “Els barcelonins”, que han estat la llavor literària d’aquest llibre.\nLa Blanca Codina Clavaguera ( Mataró, 3 de desembre 1998) es neta de Ventura Ametller, tot i que només va poder compartir amb el seu avi el primers deu anys de la seva vida, la seva relació va ser intensa i la seva forta influència li va despertar l’interès per redescobrir-lo de més gran a través de la seva obra. Amb només setze anys va llegir la Summa Kaòtica i de seguida es va sentir fascinada pel petit Anamorphus i les seves aventures per l’Empordà. Aquesta atracció pel mon d’Anamorphus li va despertar l’interès en localitzar els indrets en que transcorria la novel.la. D’aquesta manera va ser com va dedicar-se a la recerca de les cases, els pobles i els paratges on se situa l’acció de la Summa Kaòtica i els va geolocalitzar en un suport Google on el lector pot trobar les referències de tots els espais citats en la novel.la. Actualment la Blanca estudia arquitectura i escriu poesia.


Biblioteca Municipal Pere Blasi - Torroella de Montgrí - Dossier de premsa - Torroella perd un pàrquing gratuït de més de 1.200 places\nTorroella perd un pàrquing gratuït de més de 1.200 places\nL'Ajuntament volia comprar la finca que té llogada des del 2010, però no ha arribat a cap entesa amb el propietari. Situat al costat de l'Espai Ter, s'hi feia la festa major i és bàsic els dies de mercat\nLa inauguració de l'Espai Ter com a auditori l'any 2013 va obrir el vessant sud de Torroella i va donar funcionalitat a unes zones essencialment agrícoles. L'any 2010, l'Ajuntament de Torroella havia arrendat una superfície de més de 20.000 metres, que és contigua a l'equipament cultural, per 792 euros al mes. Aquest espai s'ha acabat convertint en zona estratègica en dies de mercat, durant la Fira de Sant Andreu i, sobretot, durant la festa major. La finca de terra s'ha fet servir fins ara com a pàrquing gratuït, força freqüentat per la seva proximitat a la zona centre de la població. El terreny, bona part del qual està qualificat com a zona verda i sòl agrícola no urbanitzable, ha estat es...


El Parlament descarta demanar un nou informe als lletrats pel cas Torra | NacióDigital\nEls serveis jurídics de la cambra van elaborar un document la setmana passada en el qual sostenien que la Junta Electoral no podia desposseir el president de l'acta de diputat\nper Oriol March , 24 de gener de 2020 a les 13:10 |\nQuim Torra, durant un ple del Parlament | Adrià Costa\nEl president del Parlament, Roger Torrent, no demanarà cap nou informe als lletrats per avaluar la situació en la qual es troba Quim Torra després que el Tribunal Suprem mantingués ahir la seva inhabilitació com a diputat. Els lletrats s'han reunit aquest divendres de forma ordinària, però no han elaborat cap nou document perquè es considera vigent el que van entregar la setmana passada, que concloïa que la Junta Electoral Central (JEC) no té capacitat de desposseir el president de l'acta. La JEC va donar ahir 48 hores a Torrent perquè li retiri l'escó.\nLa decisió sobre la condició de diputat de Torra és política, segons mantenen fonts parlamentàries consultades per l'ACN. Un dels detalls que aportava l'informe dels lletrats de la setmana passada és que el president podria mantenir-se en el càrrec malgrat perdre l'escó, en la línia del que mantenen els serveis jurídics de la Generalitat.\nLa inhabilitació ratificada pel Suprem ha tornat a posar el Parlament en el punt de mira, i amenaça amb un nou episodi de tensió entre Junts per Catalunya (JxCat) i ERC. La consellera de la Presidència, Meritxell Budó, ha assegurat a Ràdio 4 que la mesa de la cambra no pot demanar a Torra que entregui l'acta de diputat, i ha assegurat que la qüestió s'hauria de traslladar al ple. Aquest dilluns hi ha previst, precisament, un ple en el qual Torra hauria de participar en les votacions. Una d'elles tan rellevant com els pressupostos del Parlament, que han fet topar JxCat i ERC.\nTorra segueix sent president?\nLa decisió de la JEC i que de moment manté el Suprem inhabilita Torra com a diputat, però en cap cas com a president. El 13 de gener, els serveis jurídics de la Generalitat van fer arribar al president un informe en el qual sostenien que podia seguir en el càrrec malgrat la inhabilitació de diputat i feien una vista panoràmica del cas.\n"El cessament en el càrrec del president ha d'estar necessàriament previst en una llei; i en l'actualitat, cap llei preveu el cessament en execució d'una pena d'inhabilitació en virtut d'una sentència condemnatòria que no ha esdevingut ferma", insistia l'informe. També Pedro Sánchez, president del govern espanyol, sosté que Torra pot seguir exercint el càrrec, i té previst reunir-s'hi la primera setmana de febrer. La dreta ja el pressiona perquè no es desplaci a Barcelona per veure's amb algú "inhabilitat".\nLa Junta Electoral ordena a Torrent que apliqui de «forma immediata» la inhabilitació de Torra com a diputat\nPolítica, Roger Torrent, president, diputat, inhabilitació, Quim Torra, Parlament


Arxius de Hospital Sociosanitari Mutuam Girona - Residències gent gran. Serveis sanitaris i d'atenció a la dependència\nEl dolor és quelcom que acompanya l’ésser humà des del seu origen i ha despertat en ell la necessitat d’alleugerir-lo apel·lant a totes les formes i recursos de què ha disposat al llarg del temps.\nEn parlar de dolor, hi ha una tendència generalitzada a associar-lo a una o diverses parts del cos i a una interferència negativa en les seves funcions. L’Associació Internacional per a l’Estudi del Dolor defineix el dolor com: «Una experiència sensorial i emocional desagradable, associada a una lesió tissular real o potencial o inclús descrita en termes que evoquen una lesió d’aquesta índole».\nLa queixa que expressa el o la pacient està referida al dolor real, que sovint l’invalida significativament en la seva vida diària, encara que no sempre existeix una lesió física o traumàtica que en sigui responsable. L’ambigüitat respecte d’on és el dolor es fa evident i el seu tractament ha d’abordar-se de manera integral.\nL’experiència emocional dolorosa és expressada a través del cos, que parla mitjançant símptomes. Podem, doncs, comprendre la importància que té considerar el paper que juga l’estat emocional de la persona i la necessitat de considerar el factor psíquic en el seu tractament.\nQuan el dolor físic irromp, sorgeix l’interrogant sobre què passa o quina n’és la causa. Quan la resposta es demora, sense l’alleujament corresponent, és factible que s’instal·li la incertesa, que acompanya el subjecte en la cerca de resposta. Parlem d’una incertesa davant la falta de significant que posi nom, que aclareixi quina és la malaltia que s’expressa mitjançant dels símptomes.\nA partir d’aquí, es desencadenen accions singulars, des de tractar de posar-hi remei d’acord amb experiències anteriors que guarden alguna similitud amb l’actual a la cerca d’informació, de consells, o bé, de la veu del metge, que s’espera que aporti llum al problema. Si aquest últim pot posar nom a la malaltia, dóna una resposta a l’interrogant, en alguns pacients sol produir un «saber» que tranquil·litza i, en el millor dels casos, obre pas a la cura, mitjançant tractaments indicats, sense grans conseqüències. Però aquest alleujament és transitori, especialment quan persisteix en el temps i la malaltia es converteix en crònica. La temporalitat de la malaltia la resignifica amb el terme ‘crònic’ i, a la vegada, la redimensiona de manera singular per a cada subjecte, ara malalt.\nL’òrgan posa veu al silenci, s’imposa mitjançant el dolor físic, i aquest s’enllaça amb el dolor psíquic, que de manera conscient o no afecta l’estabilitat emocional de qui el pateix. La intervenció del psicòleg/oga en aquest procés és de suma importància, perquè contribueix a abordar el seu tractament des de l’afectació emocional que provoquen els símptomes físics, facilita alleugerir l’ansietat que produeix el dolor i la incertesa, ajuda a atenuar els símptomes físics associats i acompanya en el procés de reelaboració de la malaltia evitant un major patiment.\nAtenent aquesta necessitat, fa més de quatre anys que l’Hospital Sociosanitari Mutuam Girona va decidir apostar per la creació de l’EPAC, l’Equip Psicològic d’Atenció a la Cronicitat, format per set psicòlogues.\nNora Gladis Cavarischia\nPsicòloga de l’EPAC\nCategories Atenció Sanitària i dependència Etiquetes Atenció psicològica, Dolor, dolor crònic, EPAC, Hospital Sociosanitari Mutuam Girona, HSSGirona18, l’Equip Psicològic d’Atenció a la Cronicitat, malaltia crònica, Suport emocional Deixa un comentari\nLa importància de la rehabilitació, la integració social i la prevenció, i el paper dels professionals després d’un Ictus, en un webinar\ndesembre 15, 2020 novembre 26, 2020\nDimecres 25 de novembre des de l’Hospital Sociosanitari Mutuam Girona es va celebrar un webinar d’una hora de durada, amb l’assistència de 64 persones entre professionals i familiars, per abordar el que passa després d’un ictus entorn el pacient. La Dra. Mireia Bosch (directora de HSS Mutuam Girona) va entrevistar al neuròleg vascular Dr. Victor Vera per aprofundir sobre els aspectes més importants a tenir en compte quan sobrevé un ICTUS, destacant la importància de la rehabilitació des del primer moment, l’abordatge dels aspectes més psicològics del pacient en l’entorn personal i familiar, i el paper de la prevenció i els professionals.\nEn temps COVID19, les unitats de rehabilitació d’un Ictus, també han ajustat les metodologies, per tal que pacients i professionals estiguin protegits, i puguin avançar i no aturar el seu procés de recuperació. Aqui podeu recuperar el webinar sencer.\nEl Dr. Vera és especialista en Neurologia format a l’Hospital Universitari de Salamanca i exerceix com a neuròleg vascular a l’Hospital Clínic de Barcelona i a l’Hospital Universitari Josep Trueta de Girona. Col.labora d’una forma destacada amb la Unitat Integrada de Rehabilitació Intensiva per a ictus i patologia neurològica aguda de l’Hospital Sociosanitari Mutuam Girona, on es rehabilita i recupera funcional i cognitivament a pacients ingressats en el servei de neurologia de l’Hospital Universitari Dr. Josep Trueta.\nDr. Victor Vera\nDra. Mireia Bosch\nCategories Atenció Sanitària i dependència Etiquetes Hospital Sociosanitari Mutuam Girona, HSSGirona18, Ictus Deixa un comentari\nMireia Bosch: “La relació amb els companys ha estat, durant la crisi sanitària, més intensa i propera que mai”\nagost 4, 2020 juliol 31, 2020\nMireia Bosch (primera a la dreta) va arribar el gener de 2008 al Grup Mutuam per ser directora de l’Hospital Sociosanitari Mutuam Girona i del centre de dia Onyar. Poc podia imaginar llavors que l’entitat aniria sumant un munt de recursos més al llarg dels anys que acabarien sota la seva direcció: els Equips d’Atenció Psicosocial de ‘la Caixa’ i, amb la reconversió de l’Atenció Primària, la Unitat de Rehabilitació Intensiva d’Ictus, dos equips d’Atenció a la Cronicitat (EPAC) i els PADES Girona (la direcció dels quals és compartida amb l’ICS/IAS). La crisi sanitària de la Covid-19 encara li proporcionaria un nou repte, la gestió dels recursos humans d’un hotel sanitaritzat.\nQuin ha estat el teu paper durant la crisi sanitària?\nEl meu paper consistia en ser allà durant moltes hores i cada dia, oferir molt de suport i tota la informació de què disposàvem, organitzar circuits i plans interns i donar un cop de mà en allò que calgués. Hi va haver un moment en què la majoria de metges estaven de baixa i també vaig haver de fer de metge, que és la meva professió. A banda de tot això, hem tingut una gran tasca administrativa enviant moltes estadístiques cada dia. On he destinat més esforços és a l’Hospital Sociosanitari, no només perquè és el més gran sinó perquè és on hem tingut situacions més complicades. No obstant això, he intentat acompanyar també els equips, perquè han tingut un rol diferent de l’habitual durant la crisi.\nQuins canvis han viscut?\nEn el cas dels PADES, calia gestionar la rotació dels tres equips que es va establir per protegir els professionals -sempre en coordinació amb la co-direcció de l’Institut Català de la Salut- però també les seves pors, tenint en compte que alguns dels pacients a qui visitaven en els domicilis van resultar ser positius en Covid-19. Pel que fa als EPAC, amb el replegament de l’Atenció Primària, en un principi es va enviar les professionals a casa, des d’on elles han ofert assistència telefònica. Un cop van disposar dels EPI, van fer atenció domiciliària i, a més, es van oferir com a voluntàries per donar suport psicològic en l’Hotel sanitaritzat Ibis i en el sociosanitari. També van ser elles les que van coordinar les videotrucades amb les famílies. Pel que fa a l’Equip rehabilitador domiciliari, les professionals es van quedar al centre i van fer una coordinació telefònica. El Centre de Dia va tancar i els seus treballadors van venir al sociosanitari. Els EAPS en un principi van anar cap a casa, però després, des de la Xarxa de Salut Mental, es va configurar un macrogrup d’atenció psicològica (ESEP) i s’hi van integrar i participar molt activament.\nCom heu viscut la situació a l’Hospital Sociosanitari i com ha alterat la vostra normalitat?\nHaig de reconèixer que ho hem portat bastant bé, ja que no vam tenir casos de Covid-19 fins que les unitats específiques van estar muntades i els circuits van estar definits. Però sí que ha canviat molt la nostra manera de treballar. Malgrat que nosaltres ja estàvem acostumats a fer aïllaments, normalment és el professional qui protegeix al pacient. Ara la protecció és bidireccional i al principi hi havia molta por. Vam poder sectoritzar el centre, però gairebé el 28% per cent dels professionals es van contagiar, la majoria al començament. En relació a això, cal assenyalar que, des de la Regió sanitària de Girona, hem tingut bastant suport i ens han ofert llistats de borses de treball que en han permès contractar, per exemple, graduats en Medicina de la Universitat de Girona que tenien el MIR aprovat però no tenien plaça. També es van posar hotels a disposició dels professionals, sobretot per a aquells que convivien amb persones de risc.\nCom va anar la posada en marxa de l’hotel sanitaritzat?\nVa ser molt ràpida. Des de la Regió sanitària es van posar en contacte amb nosaltres per demanar-nos si podíem muntar un hotel com els que el Grup Mutuam havia posat en marxa a Barcelona. La direcció sanitària va respondre que no podíem assumir-ne la gestió completa, ja que la central de l’entitat està a Barcelona i els desplaçaments en aquell moment eren complicats, i llavors ens van oferir la gestió dels recursos humans. Tot això ens ho van demanar un dijous i dilluns havia d’estar en funcionament. Va venir un administratiu a ajudar-me i vam fer el procés de selecció dels treballadors telefònicament. Ens van passar llistats d’estudiants de tercer i quart d’Infermeria que estaven disposats a ser contractats com a auxiliars a l’hotel. Una infermera alliberada del Centre de Dia els donava suport i com que, per sort, l’Hotel Ibis està just al costat, jo m’hi acostava cada dia. Ha estat una experiència molt diferent i molt interessant, però el que m’ha agradat més ha estat la interacció directa amb els estudiants. Al final he exercit un rol semblant al d’una coach, ja que per a molts era la primera experiència laboral i, a més, tenien moltes pors. Després, molts d’ells ens han demanat poder seguir treballant durant l’estiu en el sociosanitari. Tant a ells com als metges que vam haver de contractar, els vaig dir que m’havien fet reconciliar-me amb el jovent. Hem tingut sort i ens hem trobat amb persones molt entregades.\nCom es va organitzar el suport psicològic durant la crisi?\nLes psicòlogues van veure molt ràpidament que no només havia d’oferir-se suport a familiars i pacients, sinó també als professionals. En un principi va ser individual, i van posar un telèfon a disposició de qui ho necessités. A grans trets, han gestionat por al contagi, propi i de l’entorn, i ansietat –en gran part a causa dels canvis de protocol constants i l’allau d’informació. També es van trobar amb professionals que patien ansietat perquè havien de gestionar dilemes ètics, i a alguns els van recomanar que quan la situació estigués més calmada portessin els casos al Comitè d’Ètica del Grup Mutuam. La veritat és que estic molt contenta amb els resultats del treball que han fet les psicòlogues.\nA nivell personal, tu com ho has viscut?\nBé, ho he viscut com una oportunitat de créixer. Soc positiva de mena i, tot i així, hi ha hagut dies que he tingut ganes de plorar i ho he fet en privat. Però penso que les crisis serveixen per analitzar què es fa bé i què no. A més, és un repte per un mateix. He intentat no transmetre gaire ansietat, tot i que el mes de juny reconec que estava molt cansada i és llavors quan tenim la tendència d’anar-nos cap a la negativitat. Aquesta situació m’ha ajudat a conèixer les meves limitacions però també m’he sorprès de tot el que he estat capaç de fer.\nHas tingut por de contagiar-te o de contagiar el teu entorn?\nSí, suposo que com tothom. A les meves filles, que són adolescents, no tant, però al meu home, que sempre ha patit més problemes de pulmó, sí. Cal ser molt metòdic i jo seguia tot un ritual quan arribava a casa.\nPensant en els recursos que gestiones, què treus de positiu de tot el que hem viscut?\nUn dels aspectes més positius de la crisi és que ens hem barrejat tots els equips, que fins ara pràcticament no ens coneixíem, i conèixer la feina dels altres permet tenir molta més empatia. La relació amb els companys ha estat més intensa i propera que mai. Habitualment, al meu despatx hi entra gent, però potser no les auxiliars, i durant aquestes setmanes sí que ho han fet. Així que canvien els vincles i et fas més sensible als problemes dels col·laboradors.\nI com a societat, creus que n’hem après alguna cosa?\nVoldria pensar que si, però de vegades quan veig les notícies em deprimeixo. Tenim el gran problema de viure en una societat molt individualista i egoista. Hi ha molts inconscients. Qui realment és conscient de la situació és perquè és del sector o perquè ha viscut la malaltia en la família. Hi ha qui pensa que amb el final del confinament es pot donar per superada la crisi sanitària i l’única cosa que hem fet és limitar la capacitat de transmissió, però el virus segueix aquí. Veient els rebrots, no tinc clar que la societat n’hagi après gaire. La nova normalitat és entendre que hi ha coses que no les podem fer com les fèiem abans. Això els sanitaris ho tenim integrat. La societat canvia i la sanitat també, i els professionals ens hem d’adaptar i ser flexibles a les necessitats del moment.\nCategories Som Mutuam Etiquetes Coronavirus, COVID-19, Entrevistes, Hospital Sociosanitari Mutuam Girona, Som Mutuam, SOM18 Deixa un comentari\nL’HSS Mutuam Girona participa en una taula rodona sobre el model d’atenció a les persones després de la COVID-19\nLa directora de l’Hospital Sociosanitari Mutuam Girona, Mireia Bosch, va participar dijous 30 d’abril en un taula rodona en línia titulada “Els Serveis d’atenció a les persones després de la COVID-19. Model comunitari versus institucionalització”. Organitzada per Dixit Girona, l’objectiu va ser reflexionar sobre les oportunitats de millora en el disseny de serveis i recursos i en les pròpies organitzacions arran de l’experiència derivada de la crisi sanitària actual. En aquest sentit, la intervenció de Mireia Bosch pretenia aportar-hi la visió d’una professional que l’ha viscuda des de la primera línia, complementant la perspectiva més teòrica que hi oferien les altres dues ponents: Meritxell Caralt, secretària tècnica de COCARMI, i Blanca Deusdad, professora de la Universitat Rovira i Virgili i com a representant del projecte europeu Socatel.\nCadascuna va fer una exposició de 20 minuts explicant el seu punt de vista. Tot seguit, els assistents a la trobada virtual van plantejar preguntes a les ponents i es va generar un debat. La majoria de preguntes van estar adreçades a Mireia Bosch, ja eren en relació a la situació de les persones grans o se centraven en aspectes molt pràctics.\nCategories Atenció Sanitària i dependència Etiquetes atenció assistencial, Atenció Sanitària, Coronavirus, COVID-19, Hospital Sociosanitari Mutuam Girona, HSSGirona18, Mireia Bosch Deixa un comentari\nL’Hotel Ibis Girona,el segon hotel medicalitzat en el que Grup Mutuam col·labora, amb l’activació d’hotels Salut a Catalunya\nabril 12, 2020 abril 2, 2020\nDesprés de l’exitosa entrada en funcionament del primer Hotel Salut Cotton House a la Gran via de Barcelona, Grup Mutuam participa ara en la gestió de l’Hotel Salut Ibis de Girona, un dispositiu alternatiu a l’aïllament domiciliari que té per objectiu afavorir el drenatge dels centres hospitalaris i d’atenció intermèdia de Girona. D’aquesta manera es pot garantir la cobertura de les necessitats socials bàsiques de part de la ciutadania afectada per l’estat actual d’emergència.\nEn el projecte, coordinat pel Servei Català de la Salut, hi participen el propi hotel, l’Hospital Universitari Josep Trueta, l’Atenció Primària de l’ICS i Grup Mutuam, que ha dotat al recurs del personal assistencial sanitari.\nJa han començat els ingressos de persones afectades i amb un nivell d’atenció de baix requeriment sanitari, que ocuparan, de forma progressiva, 3 plantes de 28 llits de l’hotel.\nProfessionals Hotel Salut Ibis Girona\nHotel Salut Ibis Girona\nCategories Som Mutuam Etiquetes Coronavirus, COVID-19, Hospital Sociosanitari Mutuam Girona, Hotel salut, HSSGirona18, Som Mutuam, SOM18 1 comentari\nMireia Bosch participa en una jornada sobre bon tracte a les persones grans a les institucions\nMireia Bosch, directora de l’Hospital Sociosanitari Mutuam Girona, va participar el passat 14 de juny en la Jornada ‘El bon tracte a les persones grans a les institucions. Experiències d’èxit’. L’acte, que va tenir lloc a Girona, el va organitzar la Fundació Campus Arnau d’Escala amb motiu del Dia mundial de la presa de consciència de l’abús i el maltractament envers les persones grans, establert el 15 de juny.\nA la jornada, hi van participar no només directius i professionals del món sanitari i social, sinó també representants de les administracions públiques. Centrada sobretot en la prevenció dels maltractaments a les persones grans, s’hi va destacar la importància del paper de les institucions sanitàries i socials definint valors i prioritats en aquesta línia, així com formant i sensibilitzant els seus professionals. Així mateix, es van tractar temes com l’atenció centrada en la persona i el voluntariat com a altres eines per combatre el maltractament.\nL’organització va convidar la directora de l’Hospital Sociosanitari Mutuam Girona per impartir una ponència en la taula rodona d’experiències d’èxit. Sota el títol, “Els espais de reflexió ètica com a eina per a la lluita contra els maltractaments”, va relatar l’experiència d’aquests espais que es van posar en marxa el juny del 2012 en el sociosanitari. Bosch hi va destacar diferents aspectes ètics que s’hi poden treballar. També va compartir amb els assistents la metodologia de treball dels espais de reflexió ètica, els objectius, la funció, el funcionament, la composició, els compromisos dels seus membres, etc. Finalment, va explicar quins són els aspectes concrets que es poden treballar mitjançant el diàleg, l’auto-crítica i la reflexió presents en els espais de reflexió ètica per intentar detectar i, sobretot, prevenir el maltractament en les persones d’edat avançada.\nCategories Atenció Sanitària i dependència Etiquetes Atenció a la dependència, Dependència, gerontologia, Hospital Sociosanitari Mutuam Girona, Jornades Deixa un comentari\nAlumnes daneses del projecte EQAMOB&Co, de pràctiques a l’HSS Mutuam Girona\nTres estudiants daneses faran pràctiques durant el mes d’abril a l’Hospital Sociosanitari Mutuam Girona. La Suzanne, la Sarah i la Lonnie provenen d’un grau mig entre els estudis d’auxiliar d’infermeria i els d’infermeria que al seu país es coneix com a ‘assistant’ i tenen com a llengua estrangera complementària el castellà.\nEn les pràctiques diàries, les alumnes treballen rotativament amb professionals de diferents perfils: infermeria, auxiliars, fisioteràpia, teràpia ocupacional, psicologia i logopèdia. Un cop més, l’experiència està resultant satisfactòria tant per l’equip del sociosanitari com per a les estudiants. Des del 2009, i en col·laboració amb el departament de mobilitat de l’IES Narcís Xifre de Girona, l’Hospital Sociosanitari acull cada any un mínim de dos alumnes danesos d’intercanvi en el marc del projecte EQAMOB&Co.\nCategories Els nostres centres Etiquetes EQAMOB&Co, Formació, Hospital Sociosanitari Mutuam Girona, HSSGirona18, intercanvis, pràctiques Deixa un comentari


Unió de Pagesos fa un bon balanç de la campanya de farratge malgrat les pluges - Teleponent\nInici Agricultura i Ramaderia Unió de Pagesos fa un bon balanç de la campanya de farratge...\nUnió de Pagesos fa un bon balanç de la campanya de farratge malgrat les pluges\nL'organització valora positivament la comercialització i destaca l'increment de les exportacions d'alfals deshidratat a la Xina\nUnió de Pagesos qualifica de “positiva” l’actual campanya de farratge a Catalunya, malgrat la reducció de 2.300 hectàrees d’alfals conreades a Lleida en relació amb l’any passat i al fet que les pluges de les darreres setmanes hagin impossibilitat recol·lectar la darrera sega.\nEl sindicat també fa un bon balanç de la campanya de comercialització i, per tant, dels preus, ja que aquesta es va iniciar sense estocs a la indústria deshidratadora, i amb els estocs “justos” en el cas del farratge dessecat. Així mateix, Unió de Pagesos destaca l’increment de les exportacions d’alfals deshidratat a la Xina, arran de l’increment fixat pels Estats Units de fins al 25% d’aranzel en l’alfals que exporta al país asiàtic.\nUnió de Pagesos recorda que l’inici de la campanya es va veure afectat per les abundants pluges primaverals, “que van condicionar la primera i la segona sega”, i com a conseqüència, “hi va haver major presència de males herbes”. A partir de la tercera collita, “la qualitat es va recuperar” i les diferents segues s’han realitzat correctament i amb una “bona qualitat de l’alfals”. Tot i això, des de l’organització agrària remarquen que les pluges de les últimes setmanes “han incidit negativament en la darrera sega, que encara no s’ha pogut dallar per la impossibilitat d’entrar amb maquinària a les parcel·les amb el sòl entollat”.\nEl sindicat també remarca que l’inici de campanya de comercialització es va poder efectuar sense estocs a la indústria deshidratadora, cosa que va afavorir “un bon començament”. En el sector del farratge dessecat, a diferencia de les tres campanyes consecutives anteriors, amb problemes de comercialització, aquesta va començar amb els estocs justos, segons UP.\nD’altra banda, el sindicat posa de relleu que l’increment fixat pels Estats Units de fins al 25% d’aranzel en l’alfals que exporta a la Xina “ha suposat una oportunitat per a l’alfals deshidratat a Catalunya”. La Xina utilitzava fins ara alfals dels Estats Units assecat al sol, que té una manipulació diferent a la del deshidratat, “però la formació dirigida a les empreses xineses en l’ús del deshidratat que s’ha fet a Catalunya ha afavorit l’exportació a la Xina”, segons Unió de Pagesos.\nCal recordar que fins ara el mercat xinès era de difícil accés per a la indústria deshidratadora, atès que “el canvi de divisa feia impossible competir amb els preus de l’alfals americà”. Per això, Unió de Pagesos destaca que aquesta empenta des les exportacions a la Xina, un cop ja s’havien tancat els contractes per part de les deshidratadores, “ha permès un bon comportament dels preus de l’alfals en origen que s’han anat mantenint durant la campanya”.\nL’organització considera que, tenint en compte que la campanya de comercialització “està funcionant correctament” i els contractes ja s’havien signat abans de l’obertura del mercat xinès, moltes de les clàusules de bonificació extraordinària que solen constar en els contractes es podrien acabar formalitzant i suposarien un increment del preu en origen, en benefici de la pagesia.\nArticle anteriorERC demana el traspàs a titularitat pública de vuit centrals hidroelèctriques del Pirineu\nArticle següentDetingudes tres persones per apunyalar dos homes a Puigcerdà


La CUP triplicarà candidatures a Lleida | NacióLleida\nLa CUP triplicarà candidatures a Lleida\nLa formació té tancades dotze llistes i preveu arribar la quinzena entre Ponent i el Pirineu, on hi concorrerà per primer cop | A la plana es presenta a totes les capitals excepte Mollerussa | Pau Juvillà serà el cap de cartell a Lleida, Carles Mateu a Balaguer, Carlos Vílchez a Tàrrega i Josep Ramon Farran a les Borges Blanques\nper Àlvar Llobet , Lleida, 28 de març de 2015 a les 00:35 |\nAlguns dels candidats de la CUP aquest divendres a Lleida Foto: CUP\nLa Candidatura d'Unitat Popular (CUP) triplicarà en aquestes eleccions municipals el nombre de candidatures que va presentar als comicis del 2011. Una quinzena de llistes té ara mateix sobre la taula el partit, una xifra que queda lluny de les cinc que es van formar fa quatre anys. La formació ha confirmat aquest divendres en un acte a Lleida que les seccions locals d'aquests municipis estan treballant en les llistes i els programes electorals, i que aniran presentant en els propers dies els caps de cartell, les cares més visibles d'unes candidatures amb un marcat accent assembleari.\nJuvillà a Lleida i Mateu a Balaguer\nEl model de concurrència electoral varia en funció del municipi. A Lleida, la CUP s'ha integrat a la candidatura Crida per Lleida, que comptarà amb Pau Juvillà com a número 1, Francesc Gabarrell com a 2 i Teresa Ibars en el tercer lloc. A Balaguer, la CUP ha tancat una coalició amb Procés Constituent, i serà encapçalada, segons ha pogut saber NacióLleida, per Carles Mateu, que es presentarà avui en un acte públic a la capital de la Noguera.\nVílchez a Tàrrega i Farran a les Borges Blanques\nA Tàrrega i a Borges Blanques, la CUP també té clar els candidats. A la capital de l'Urgell la formació s'estrena en solitari en el que serà el seu debut en unes municipals a la localitat. La candidatura serà encapçalada per Carlos Vílchez, Montse Garcia i Ramon Boldú. A les Garrigues, el líder serà Josep Ramon Farran. Aquesta confirmació de noms encara no s'ha donat però a Cervera, on el partit decidirà en els propers dies quines seran les persones que lideraran la llista. A Solsona, el partit també ha anunciat que es presentarà.\nA les llistes que es presentaran a les diverses capitals de comarca cal afegir-hi també les candidatures en altres indrets de Ponent com Alpicat (Segrià), on la formació ha reunit aquest divendres més de 80 persones en un acte, Bellpuig (Urgell), Biosca (La Segarra) i, amb probabilitat, Alfés (Segrià).\nEstrena al Pirineu\nLa CUP s'estrenarà al Pirineu en aquestes eleccions municipals. La formació té assegurada la concurrència a les urnes de Sort i gairebé tancada la de la Seu d'Urgell, on l'assemblea local decideix aquest dissabte la participació o no als comicis. Fonts del partit confien en que es formarà llista a la capital de l'Alt Urgell. A la Torre de Capdella (Pallars Jussà) i Soriguera (Pallars Sobirà) també està previst que hi hagi llista.\nPolítica, Cervera, Mollerussa, Tàrrega, Balaguer, Lleida, CUP, Borges Blanques


Civisme infantil per millorar la ciutat\nInici » Actualitat » Notícies » Civisme infantil per millorar la ciutat\nTEMES: Persones,Ciutat i Territori,Convivència i Civisme, Pla d'actuació de Sant Cosme\nTot va començar la primavera de l'any 2000. Un grup de nens i nenes que viuen a la zona on el carrer Riu Llobregat conflueix amb l'avinguda de l'Onze de Setembre, al barri de Sant Cosme, van decidir actuar per tenir un entorn més agradable\nHi havia un gran espai que volien millorar perquè gairebé no hi havia jardí i els gossos l'embrutaven i els seus amos no feien res. Aquests nens i nenes, encapçalats per l'Alba i el Víctor, que ara tenen 10 anys, van decidir que ells enjardinarien aquest espai i en tindrien cura. Ho van proposar a l'associació de veïns Sant Damià, que es va encarregar de demanar ajuda a l'Ajuntament.\nLa Brigada Municipal d'Obres va ajudar els petits a netejar la zona i preparar les plantacions, assessorades per tècnics del Departament de Medi Ambient de l'Ajuntament i amb la col·laboració de l'associació de veïns Sant Damià i del GISC (Grup Infantil de Sant Cosme). L'Ajuntament també els va facilitar material: rasclets, pales, recollidors, guants, bosses d'escombraries... Un material que, amb el permís dels veïns de l'escala, guarden en un quartet de l'àvia de l'Alba. A part de l'Alba i el Víctor, el grup el formen Mari (9 anys), Loli (7), Laura (3), Adela (8), Desi (6), Marc (3), Mari Carmen (11) i Sergio (10), a part d'altres col·laboradors esporàdics. Les plantes han sobreviscut i gaudeixen de bona salut.\nLa batalla que encara no han aconseguit guanyar del tot és la dels excrements dels gossos. «Els xavals demanen als amos que els recullin. A ells, com que són petits, els fan més cas que a nosaltres», explica una de les mares del grup. Aquests nens i nenes ja pensen en un altre projecte: fer un taller de compost per aconseguir adob per a les plantes. Aquests vailets confien que la seva experiència animi altres nens i nenes del barri i la resta del Prat a prendre iniciatives semblants.


El PP negociarà amb Vox a Andalusia malgrat el seu 'no' a les mesures contra la violència masclista - Diari La Veu\nEscriba el número 258306\nLa formació d\_'extrema dreta condiciona el seu suport a l\_'eliminació del programa de govern d\_'un punt per a impulsar la lluita contra la violència de gènere.\nEl secretari general del PP, Teodoro García Egea, ha admés aquest dijous que la seua formació negociarà amb Vox un acord per a la investidura de Juanma Moreno com a president de la Junta d'Andalusia malgrat que la formació d'extrema dreta condiciona el seu suport a l'eliminació del programa de govern d'un punt per a impulsar la lluita contra la violència de gènere.\nEn declaracions a RNE, Egea ha restat importància a una polèmica sobre "si falta una coma o no en un document determinat" i ha recordat que el "canvi" a Andalusia requereix el vot dels 57 diputats que sumen PP, Cs i Vox. Tot plegat, poc després, el número dos de Vox, Javier Ortega Smith, ha insistit que la seua formació exigeix la retirada del punt sobre la violència de gènere de l'acord d'investidura assolit entre el PP i Ciutadans a Andalusia i ha demanat una negociació amb Vox sobre aquesta i altres qüestions programàtiques.\nEgea ha assegurat que fer de la lluita contra la violència de gènere una qüestió nuclear a l'hora de negociar el futur govern d'Andalusia és una "equivocació", però ha admés que "hi haurà negociació amb Vox" com n'hi ha hagut, ha dit, "amb altres partits en altres regions, i com n'hi haurà segurament en el futur".\nEn tot cas, ha advertit Vox que "els andalusos ens han enviat un missatge de canvi que ha de vindre de la mà de 59 diputats de Cs i PP" i també de Vox i, per tant, "ningú que tinga desig de canvi" pot posar bastons a les rodes a aquesta investidura. "Crec que fa falta que es pose en marxa la legislatura perquè qualsevol iniciativa" com la que proposa Vox "es puga dur a terme al Parlament".\nEscriba el número 346711


Primària: creixem, avancem i compartim.: de gener 2019\nANEM A LA BIBLIOTECA DE CALDES\nAquest mes de gener l'alumnat de 4t ha anat a visitar la biblioteca de Caldes. Cada curs hi ha anat un dimecres diferent i allà els han explicat el funcionament de la biblioteca, com poden trobar llibres des de casa i a la biblioteca mateix i com han de fer els présetecs i quan duren.\nDesprés l'alumnat ha pogut gaudir d'una estoneta de lectura a la sala infantil i els que han portat el carnet han pogut agafar algun llibre en préstec.\nPublicat per EP Caldes Blocs a 17:24 Cap comentari:\nEtiquetes de comentaris: 4t, biblioteca, Caldes de Montbui, gust per la lectura, lectura, llegim\nA 4t TREBALLEM LES COMARQUES\nL'alumnat de 4t està treballant les comarques i per fer-ho més amè, se les han repartit: els de 4tA han treballat les comarques de muntanya, 4tB les comarques d'interior i 4tC les de costa. Un cop han investigat bé, s'ha agrupat un de cada classe i s'ho han explicat, els que ho escoltaven prenien apunts per tal de saber les característiques dels grups de comarques que no havien treballat.\nL'alumnat ha sabut transmetre's la informació molt bé i ha estat una experiència que segur repetirem.\nPublicat per EP Caldes Blocs a 13:07 Cap comentari:\nEtiquetes de comentaris: 4t, comarques, Medi Social, treball en grup\nComencem a treballar les taules de multiplicar!\nL'alumnat de 3r de primària ha començat a treballar per aprendre les taules de multiplicar. Amb aquest motiu, hem dissenyat diferents maneres d'assolir-les: programes informàtics, jocs de taula didàctics, dibuixos il·lustratius, etc...\nEs tracta de fer d'aquest aprenentatge una estona entretinguda i alhora productiva tot diversificant les vies d'aprenentatge.\nEstem gaudint molt aprenent les taules jugant amb els companys i companyes.\nEtiquetes de comentaris: 3r, aprenentatges compartits, joc, Matemàtiques, taules de multiplicar\nPLAY ENERGY 4t\nFem ioga: tanca els ulls i respira!


Mor Eduardo Martín Toval, un socialdemòcrata clàssic, exponent del socialisme de la Transició | Espanya | EL PAÍS Catalunya\nMadrid 16 GEN 2019 - 19:02\tCET\nEduardo Martín Toval, diputat socialista i candidat a l'alcaldia de Màlaga, en una imatge del 1995. EFE\nUn animal polític, socialista, de la socialdemocràcia més clàssica, la que postula drets des del bressol fins a la tomba, amb obligacions i alta sensibilitat social; un personatge imponent, en força intel·lectual, política i física. Aquestes són algunes de les apreciacions que expressen polítics que van treballar amb Eduardo Martín Toval, hores després que hagi mort per un atac de cor al Rincón de la Victoria, Màlaga, quan tornava a casa procedent d'una manifestació de dones, com moltes de les que es van fer dimarts per defensar totes les lleis que defensin la dona contra la violència i la desigualtat.\nEl malagueny Martín Toval ha mort als 76 anys de manera inesperada per a desolació de la seva família i amics i la consternació dels seus companys de partit, el PSOE, que van acompanyar-lo en la seva trajectòria política. Una trajectòria que aquest doctor en Dret va emprendre el 1977, quan va deixar la seva feina de professor universitari i va demanar una excedència com a inspector de Treball. La seva biografia antifranquista va començar amb la seva militància en cercles cristians per afiliar-se al PSOE i es partícip a les Corts Constituents del 1977. Des de primera hora va ocupar els llocs més rellevants en aquests anys de construcció de la nova arquitectura que va derrocar l'Estat franquista.\nTristesa i consternació en la família socialista. Ens deixa un gran company i una excel·lent persona, Eduardo Martín Toval. Compromès sempre amb la defensa de la igualtat, la llibertat i la justícia social.\nUna forta abraçada a la seva dona, els seus familiars i amics. a. c. s.. https://t.co/dycby27brc\n— Pedro Sánchez (@sanchezcastejon) 16 de gener de 2019\nAbans d'arribar al palau de la Carrera de San Jerónimo, aquest malagueny havia format part del congrés constituent del PSC el 1976. Amb accent andalús, en un català perfecte, o sense accent identificable, es feia el silenci quan prenia la paraula al Congrés dels Diputats, al Parlament, als mítings de qualsevol lloc d'Espanya, o a l'Ajuntament de Màlaga, on va ser portaveu municipal. “Una potència física, intel·lectual i política inenarrable”, rememora Francisco Fernández Marugán, Defensor del Poble, i company i amic durant quatre dècades. Els seus oponents polítics el van reconèixer com un adversari d'elevada formació i alt nivell polític, a més de ser extremadament afable en el tracte personal.\nVa tenir molt de temps perquè es conegués la seva manera de fer política. El 1980 va ser escollit diputat a Catalunya per tornar a Madrid en les eleccions de la majoria absoluta de Felipe González el 1982. En començar els noranta, els ganivets es van esmolar a la família socialista. Guerristes i renovadors enfrontats. Els primers entorn del número dos del partit, Alfonso Guerra, davant dels seguidors de Felipe González. El president del Govern espanyol sempre va guanyar la guerra, tot i que el guerrisme s'imposés en alguna batalla. La seva manera d'entendre “la lleialtat” al projecte socialista el va col·locar sense cap mena de dubte en aquesta banda. No se'n va penedir mai, tot i les derrotes, com quan va ser substituït, amb votació inclosa, per Carlos Solchaga com a president i portaveu del grup socialista. D'aquest envit es recorda ara amb nostàlgia l'altura del debat polític malgrat l'extremada duresa de l'enfrontament. També, tot i la lluita aferrissada, Martín Toval, igual que la majoria dels guerristes, van mantenir el respecte per Felipe González. Però quan Guerra va caure en desgràcia, els qui es van alinear amb ell van córrer la mateixa sort, i entre ells hi havia Eduardo Martín Toval.\nLa seva activitat política una vegada acabada l'etapa nacional es va traslladar a Màlaga, on començava nova vida personal i professional, com a candidat a l'alcaldia. Un personatge de la seva talla política va ser rebut amb alegria, però quatre anys després no va poder revalidar a les primàries el seu intent de tornar a ser candidat. El socialisme malagueny vivia una guerra interna que també el va fer fora de l'escenari.\nA la ciutat andalusa es vivien temps poc amables per a tot el que fos català, almenys, per part de l'oposició tant a la dreta com a l'esquerra del PSOE. Martín Toval va rebre com a pulla que polítics locals s'hi referissin com a Eduard Martí i Toval, per rememorar el seu intens passat català. En aquests anys d'activitat professional i política a Barcelona estava casat amb Victoria Maldonado, amb la qual va tenir tres fills. El 1992 va contreure matrimoni amb Mercedes Muñoz, llavors cap de la Inspecció de Treball de Màlaga. Encara li esperava un últim lloc públic com a conseller laboral a Rabat, a l'ambaixada espanyola al Marroc.\nLa seva catalanitat, que sempre va assumir de bon grat, va conviure amb la seva consideració de jacobí, i sempre replicava que aquesta era la seva aportació a l'Estatut de Catalunya. Els missatges de reconeixement són avui constants tant del PSC com del PSOE, inaugurats pel primer secretari del PSC, Miquel Iceta, i el secretari general dels socialistes i president del Govern, Pedro Sánchez. La seva manera de ser, irònic, amb retranca, i gran sentit de l'humor, va formar part d'un bagatge intens i sempre apassionat. Així ho rememoren els qui van estar amb ell fa tot just tres setmanes en les commemoracions del Congrés pel 40è aniversari de la Constitució. “Potent i singular”, són altres expressions que s'escolten dels companys de partit que s'encaminaven aquest dimecres a Màlaga per dir-li l'últim adeu, incrèduls que “aquesta força de la natura” s'esfondrés al passeig marítim del Rincón de la Victoria.


▷ ⭐El temps a Cunit⭐ - eltemps24.cat\nEl temps 24 » El temps a Cunit\nAra tens la previsió meteorològica de Cunit per demà, si vols trobar la informació més actualitzada del temps a Cunit en aquesta secció podràs veure tota la informació perquè puguis organitzar la teva setmana.\nCunit és una població de la província de Tarragona a Catalunya precisament pertany de la comarca Baix Penedès, i compta amb 11.808 pobladors segons el cens més actualitzat. Seguidament tens la informació meteorològica per a les hores següents a Cunit. Tens la previsió de temperatura, vent i temps i cal ressaltar que la temperatura màxima serà de graus i la temperatura mínima serà de ºC.\nPrevisió del temps a Cunit avui\nseguidament tens la informació del clima per a les properes hores a Cunit tens tota la informació de temperatura, vent i temps i cal Posar èmfasi que la temperatura màxima s’espera que sigui de ºC i la temperatura mínima serà de ºC.\nPrevisió del temps a Cunit demà\nEn aquesta secció pots trobar tota la informació de la previsió del clima de Cunit per demà, tenim informació de les hores següents i pots veure la previsió general per al dia de demà.\nMeteorologia a Cunit per als propers dies


La propera edició del Poblet de Nadal durarà més dies\nEls cònsols de la capital han valorat positivament l'edició d'enguany i ja pensen en l'edició de l'any vinent\nEls cònsols passegen pel Poblet de Nadal\nM.B. / ANA\nActualitzada 09/01/2017 a les 18:22\nDesprés de 34 dies del Poblet de Nadal a Andorra la Vella, els cònsols han fet una valoració molt positiva i ja pensen en la propera edició, la qual volen ampliar en deu dies i que comenci al voltant del 20 de novembre. La proposta és incidir durant les primeres setmanes en la venda de producte nadalenc, i entre Nadal i Reis es programaran més activitats lúdiques. A més, la cònsol major, Conxita Marsol, ha avançat que es donarà una major importància al sector gastronòmic perquè és el que més èxit té, tot i que la grandària no variarà gaire.\nLa corporació comunal ha reconegut que hi ha hagut debilitats a destacar, com les activitats de la plaça Guillemó, una zona a la qual se li vol donar un altre enfoc, amb més lluminositat, i més activitats per a joves per crear un major atractiu. No obstant això, el cònsol menor ha volgut deixar constància que les dues empreses que oferien el seu producte verd a la zona han esgotat l'estoc.\nEls cònsols han celebrat que s'hagi complert un dels objectius principals com és l'augment de l'afluència de públic a la part alta de l'avinguda Meritxell, i Pons ha assegurat que alguns comerciants ja els han confirmat que durant aquestes festes han aconseguit rècord de vendes. Els dies de major afluència al Poblet de Nadal han estat els del pont de la Puríssima, i les activitats de major èxit la visita dels rens i camells, 'La gran tempesta' i l'espectacle 'De peluche'.\nEl Mercat de Nadal ha comptat amb 24 parades, dotze de gastronomia i setze de producte nadalenc. Al voltant de 1.200 persones han passat durant quatre dies pel Tió, i l'Oficina Màgica de Correus ha recollit 2.500 cartes. També cal destacar que una vintena d'artistes han participat en el Mercat d'Art, tots els tallers han comptat amb una mitjana de deu persones, i deu grups i tretze corals d'Andorra han participat en la primera mostra de nadales.\nEl poblet de Nadal ha comptat amb un pressupost de 370.000 euros, i per a aquest any s'ha aprovat una partida de 250.000 euros, ja que la inversió més important ja s'ha realitzat i molts elements són propietat del Comú.\nDe la manera que estem econòmicament,endeutats fins al coll,gastar-se 370.000 euros, amb questa fireta volent emular als paisos Centre-Europeus es una barbaritat i una inconsciència totasl,heu perdut el N i us heu venut l'enteniment.\nJo no l he vist tant positiu, sobretot pensant el seu cost..he trobat a faltar la fira de Santa Llucia, allà si que venient coses de Nadal, no butifarres i al tres coses...res a veure amb el Nadal


Trencadissa al Macba\nEl museu cancel·la ‘in extremis’ una exposició per no exhibir una escultura en què apareix el rei Joan Carles. Artistes de tot el món retiren les seves obres en protesta per la “censura” de la direcció\n5 min. Barcelona 19/03/2015 00:00\n260x366 L’obra d’Ines Doujak i John Barker quan es va exhibir a la Biennal de São Paulo, al desembre. / LEO ELOY / FUNDAÇÃO BIENAL DE SÃO PAULO L’obra d’Ines Doujak i John Barker quan es va exhibir a la Biennal de São Paulo, al desembre. / LEO ELOY / FUNDAÇÃO BIENAL DE SÃO PAULO\nVa ser una decisió d’última hora. Ahir a les 10.18 del matí el Macba enviava un comunicat en què anunciava la cancel·lació de l’exposició La bèstia i el sobirà i de la roda de premsa amb què s’havia de presentar a dos quarts de dotze. El motiu pel qual la mostra no obriria les portes era una escultura de l’artista austríaca Ines Doujak i l’activista britànic John Barker, Not dressed for conquering, en què apareix el rei Joan Carles. Quan es va exhibir al desembre a la 31a Biennal de São Paulo (Brasil) es va explicar amb noms i cognoms que l’escultura mostra un gos penetrant la líder feminista boliviana Domitila Barrios de Chungara, que a la vegada fa el mateix amb el rei emèrit, que vomita flors sobre un llit amb cascos d’oficials nazis. “És una representació visceral de l’explotació”, va dir Ines Doujak a la premsa brasilera.\nEl director del Macba, Bartomeu Marí, va decidir no exposar-la. “L’obra, per utilitzar un símil periodístic, està en contradicció amb la línia editorial del museu. L’exposició transmetia un missatge que el museu no vol vehicular ni vull haver de gestionar”, va dir. El director va decidir “cancel·lar l’exposició per coherència i no per por”, va afirmar, i va afegir que la decisió l’havia pres “sense pressions”. Marí també va explicar que havia sabut que l’obra s’incloïa a la mostra aquest dilluns, un dia abans que es presentés l’exposició. “És un fet inhabitual”, va apuntar. Els comissaris ho van negar hores després: van assegurar que la direcció tenia coneixement del concepte curatorial i de les obres feia setmanes.\nDavant el desacord, va esclatar la crisi. La decisió dels 31 artistes que hi participaven i dels comissaris va ser unànime: si no s’exhibia l’obra de Doujak, retiraven les seves peces. “Acceptar la supressió de l’obra no tan sols hauria compromès la integritat conceptual de l’exposició, sinó que també amenaça la nostra comprensió de l’art, de la llibertat d’expressió, així com del rol del museu en la societat contemporània”. “La cancel·lació és un acte de censura”, van argumentar en un comunicat els quatre curadors, Hans D. Christ, Iris Dressler i els dos directors artístics externs del Macba, Paul B. Preciado i Valentín Roma. A més, opinen que la decisió del director del Macba revela el “funcionament no democràtic” d’una institució pública.\nCaricatura i Mahoma\nAhir al vespre, a l’hora en què s’havia d’inaugurar la mostra, un centenar d’artistes es van concentrar davant del Macba. Entre ells hi havia Julia Montilla, que hi exhibia una obra de denúncia: “M’han comentat que es cancel·lava l’exposició amb un correu electrònic i una frase molt breu. Si un director cedeix a les pressions de les elits socials, és que no tenim institucions democràtiques”, assegurava. “El que jo em pregunto enmig d’aquesta catàstrofe institucional és quina diferència hi ha entre la censura de les caricatures de Mahoma en el context de l’islamisme radical i la censura d’una caricatura de l’exmonarca en el context de l’estat espanyol en un museu d’art contemporani. ¿Podem anomenar això, encara, democràcia?”, plantejava a l’ARA Paul B. Preciado. Els comissaris inscriuen l’obra “en la llarga tradició artística de la caricatura, les escultures carnavalesques i la paròdia iconoclasta” i consideren que, per tant, “no constitueix una ofensa personal a un individu, sinó la reformulació crítica d’uns imaginaris col·lectius, en aquest cas representats per la monarquia”.\nLa bèstia i el sobirà sí que es podrà veure al Württemberg Kunstverein de Stuttgart, que n’és coproductor. L’exposició ha tingut un cost de 180.000 euros, que han pagat a parts iguals els dos museus. A més, s’hi han de sumar 30.000 euros per a la instal·lació a cada seu. El comissari Hans D. Christ, que és també codirector del museu alemany, estava indignat: “La decisió de no exhibir aquesta obra és tan sols un símptoma d’un problema més greu. No hi ha independència ni llibertat a l’hora d’exhibir art”, afirmava. El comissari alemany assegurava que fa més de sis mesos que es treballa en l’exposició i que la feina de l’equip del Macba ha sigut “excel·lent”: “És una exposició brillant i és una llàstima que no es pugui veure a Barcelona. A Stuttgart sí que la mostrarem”. Ara intentaran avançar les dates d’obertura. El Macba avui començarà a desmantellar la mostra i omplirà la sala amb obres dels fons.\nMembres del consorci del Macba com la Generalitat i l’Ajuntament de Barcelona -també ho són el ministeri de Cultura i la Fundació Macba- no es van voler pronunciar sobre el cas. Consideren que és una decisió de la direcció artística. Però la cancel·lació de La bèstia i el sobirà podria tenir conseqüències més enllà de la mateixa mostra. La incorporació de Paul B. Preciado i Valentín Roma al museu el febrer del 2014 com a assessors a llarg termini havia d’obrir una nova etapa del centre, amb noves línies d’investigació. La retirada d’ahir ataca d’arrel la confiança en l’equip i obre una crisi interna.\nEl MACBA posposa la presentació de la temporada 2015 del museu\nEls treballadors del Macba demanen que s'obri l'exposició i es revisi el model de direcció


Certamen Escolar de Lectura en Veu Alta a Paiporta - DE VIVA VEU\nCertamen Escolar de Lectura en Veu Alta a Paiporta\nDivendres passat vam tenir doble sessió de certàmens de De Viva Veu, a Paiporta i a Xirivella, dues localitats que s’han adherit aquest any al projecte De Viva Veu.\nPaiporta ens va obrir les portes de l’Auditori Municipal per a rebre els alumnes del CEIP Jaume I, del Col·legi La Inmaculada i de l’IES Andreu Alfaro en les categories de «Teuladins», «Blavets», «Passerells» i «Oronetes».\nRepresentants de les quatre categories del projecte De Viva Veu ens van demostrar el treball realitzat a l’aula sobre la lectura en veu alta. L’encarregat de presentar l’acte fou l’escriptor i contador Carles Cano, qui va amenitzar la vesprada mentre el jurat es reunia per decidir, amb l’ajuda de la votació del públic, els representants de Paiporta per al Certamen Final.\nManel JM Romero, representant de FULL- Fundació pel Llibre i la Lectura, va agrair la implicació de l’alumnat i del professorat en aquest projecte de lectura en veu alta. Va recordar, també, que FULL- Fundació pel Llibre i la Lectura creu en aquests projectes perquè la lectura en veu alta s’hauria de treballar a tots els centres educatius i a totes les llars d’arreu del món.\nAntoni Torreño, Regidor d’Educació de l’Ajuntament de Paiporta, va destacar el treball constant de l’alumnat per representar el seu centre escolar en l’acte. A més, també va agrair el recolzament del públic, en un acte on destacà l’assistència dels companys de classe dels representants, per animar-los i gaudir amb el treball que havien realitzat tots junts a l’aula.\nEn les properes setmanes ens queden els últims Certàmens de Lectura en Veu Alta, abans que arribe l’hora del Certamen Final, on els representants de totes les poblacions participants en el projecte, entre les quals trobem Paiporta, es reuniran per donar cloenda a aquesta edició de De Viva Veu.\nCopyright © 2018 DE VIVA VEU ||


Final del partit, Getafe 1, Real Betis 0.\nFinal segona part, Getafe 1, Real Betis 0.\nCórner, Getafe. Córner comès per Álex Moreno.\nCarles Aleñá (Real Betis) ha estat amonestat amb targeta groga.\n¡GOOOOOOOOOOOOL!Goooool! Getafe 1, Real Betis 0. Ángel Rodríguez (Getafe) va convertir el penal després del llançament amb la dreta per baix, al costat del pal esquerre.\nRematada rebutjada de Deyverson (Getafe) després de llançament amb l'esquerra des de fora de l'àrea. Assistència de Marc Cucurella.\nRematada fallada per Nemanja Maksimovic (Getafe) després de llançament amb l'esquerra des del centre de l'àrea que marxa molt per sobre el travesser.\nCanvi al Getafe, entra al camp Deyverson substituint Jorge Molina.\nFora de joc, Getafe. Allan-Roméo Nyom ha intentat una passada en profunditat però Jorge Molina estava en posició de fora de joc.\nRematada rebutjada de Jaime Mata (Getafe) després del llançament amb la dreta des del costat dret de l'interior de l'àrea. Assistència de Marc Cucurella.\nRematada fallada per Loren Morón (Real Betis) després de llançament amb l'esquerra des del centre de l'àrea que es va alt i per l'esquerra. Assistència de Antonio Barragán.\nRematada parada per baix a l'esquerra. Damián Suárez (Getafe) després del llançament amb la dreta des de fora de l'àrea.\nRematada fallada per Nabil Fekir (Real Betis) després de llançament amb l'esquerra des de la banda esquerra de l'interior de l'àrea que surt fregant el travesser.\nCanvi al Real Betis, entra al camp Carles Aleñá substituint Andrés Guardado a causa d'una lesió.\nRematada fallada per Loren Morón (Real Betis) després d’un llançament amb el cap des del centre de l'àrea molt a prop del pal dret, ha marxat lleugerament desviat. Assistència de Andrés Guardado amb un centre a l'àrea.\nRematada fallada per Marc Bartra (Real Betis) després d’un llançament amb el cap des del centre de l'àrea la pilota es perd pel costat esquerra de la porteria. Assistència de Sergio Canales amb un centre a l'àrea després d'un servei de cantonada.\nEdgar González (Real Betis) remata al pal dret, després del llançament amb la dreta des de molt a prop. Assistència de Marc Bartra amb una passada de cap després de treure una falta.\nRematada parada sota pals. Sergio Canales (Real Betis) després del llançament amb la dreta des del centre de l'àrea. Assistència de Loren Morón.\nRematada parada fregant l'esquadra esquerra. Allan-Roméo Nyom (Getafe) després del llançament amb la dreta des de fora de l'àrea. Assistència de Jaime Mata.\nFora de joc, Getafe. Damián Suárez ha intentat una passada en profunditat però Allan-Roméo Nyom estava en posició de fora de joc.\nRematada fallada per Nabil Fekir (Real Betis) després de llançament amb l'esquerra des de fora de l'àrea la pilota es perd pel costat dret de la porteria. Assistència de Joaquín passada llarga.


Masos i masovers | Emporion\nMasos i masovers\nEditorialnúm. 23 -novembre- 2008\nper Consell de Redacció\t el nov. 24, 2008\nDe l’època antiga, en tenim coneixement de la ubicació de viles romanes a la falda del Montgrí, resguardades de la tramuntana, prop d’un riu i del mar i ben comunicades, tal com especificava Cató, el segle ii abans de Crist, de com havia de ser un terreny per construir-hi una vila. D’aquestes s’han trobat restes a la zona de Sta. Maria i al Camp de la Gruta, lloc totalment destruït pel propietari, sense que s’hagi pogut aprofundir gaire en les restes d’aquest conjunt.\nLa residència del capellà de l’ermita de Sta. Maria va esdevenir masia, segurament la primera masia important del terme de Torroella. De l’any 1470 hi ha documentació que ens indica que l’edificació del costat de l’església funciona com un mas.\nA finals del segle xv i durant el segle xvi es van aixecar un seguit de masies fortificades que segueixen una línia a la vessant sud del Montgrí, des de la Torre Gran fins a la Torre Bagura (Torre Gran, Torre Martina, Mas Ral, Torre Quintaneta, Mas Cassà, avui sense torre, i Torre Bagura). Tenien en comú una torre de vigilància i defensa per protegir-se de les incursions, des del mar, dels pirates barbarescs.\nAmb els anys a la falda del Montgrí i en algun lloc elevat de la plana es van aixecar noves masies, generalment de famílies benestants.\nPerò si durant molts segles el riu Ter havia estat el perill del qual calia resguardar-se, a finals del segle xix i començament del segle xx, els pioners d’aquestes contrades li anaven guanyant terreny. El marquès de Robert, a mesura que es varen sanejar terrenys, hi feu construir masies que amb els anys passaren a ser propietat dels masovers. Vuit foren les masies conegudes com d’en Robert, de les quals set porten nom d’arbre. Aquestes són: el mas de l’Arbre, el mas Les Palmeres, el mas La Terrera, el mas Llimoner, el mas Xifrer, el mas Llorer, el mas Les Heures i el mas Noguer.\nEls propietaris i masovers d’aquestes masies i de les altres que es van construir per tot el delta, superant les envestides del Ter, van transformar aquesta plana en una de les més fèrtils de Catalunya. Amb els anys, el conreu d’aquestes terres s’ha hagut de rendibilitzar treballant grans extensions de terreny i tecnificant els usos, essent el Ter l’artèria que els ha donat vida.\nAlgunes masies s’han abandonat i es troben en estat ruïnós. D’altres s’han rehabilitat més o menys acuradament, com a segones residències de cap de setmana o vacances. D’altres continuen plenament vives amb l’esforç dels seus propietaris i masovers. La majoria són els descendents d’aquells pioners que van convertir aquests terrenys en productius. Tot un patrimoni que cal conèixer i conservar. Cap aquí va la lloable labor dels membres de l’Associació de Masos de Torroella i l’Estartit, que manté entre els seus membres el coneixement de la seva història i l’orgull i la responsabilitat d’ésser de mas. Un patrimoni que en un futur immediat només sobreviurà si el Ter, en altres temps l’enemic contra el qual calia lluitar, avui un riu controlat, continua viu, amb aigua suficient per mantenir en vida aquestes terres, aquestes masies i els seus masovers, perquè està clar que tots ells no seran res sense la seva aigua.\nConsell de Redacció 496 posts\nJosé Maria Mascort\nTarda de llar de foc\nJoan Vicens Nitu, i el Cafè Nitu (II)